C 347/14
FI
Euroopan unionin virallinen lehti
9.9.2022
Tiistai 8. maaliskuuta 2022
57. kehottaa erityisesti komissiota palauttamaan kuulemisprosesseissaan tasapainon yritysten etujen edustajien ja muita etuja, kuten työntekijöiden oikeuksia, sosiaalisia oikeuksia ja ympäristönsuojelua, edustavien tahojen välillä ja varmistamaan toimet, joilla suojataan epäoikeudenmukaisilta lobbauskäytännöiltä, jotka eivät ole reilun ja läpinäkyvän vuoropuhelun mukaisia; 58. kehottaa jäsenvaltioita, EU:n toimielimiä yleisesti ja erityisesti komissiota varmistamaan kansalaisyhteiskunnan tiiviin kuulemisen kansalaisyhteiskunnan toimintamahdollisuuksiin ja -vapauksiin mahdollisesti vaikuttavan lainsäädännön valmistelussa tai tarkistamisessa; 59. panee merkille, että komission varapuheenjohtajalle on annettu vastuu avoimen, läpinäkyvän ja säännöllisen vuoropuhelun ylläpitämisestä kansalaisyhteiskunnan kanssa; korostaa, että kansalaisvuoropuhelua olisi tehostettava entisestään; kehottaa erityisesti komissiota tarkastelemaan erityisten yhteyspisteiden perustamista jokaiseen pääosastoon, jotta kansalaisyhteiskunta voisi olla tiiviissä yhteydessä komission varapuheenjohtajaan; katsoo, että on olennaisen tärkeää antaa erityyppisille kansalaisjärjestöille avoimen valintamenettelyn kautta näkyvä rooli komissiota avustavissa asiantuntijaryhmissä ja neuvoa-antavilla foorumeilla, ja katsoo, että erityisesti olisi painotettava sellaisia kansalaisjärjestöjä, jotka puolustavat haavoittuvassa asemassa olevia ja aliedustettuja ryhmiä; 60. kehottaa komissiota hyödyntämään EU:n varoja saavien kansallisten ohjelmien määrittelyä sekä EU:n strategioiden ja toimintasuunnitelmien täytäntöönpanoa jäsenvaltioissa kannustamaan jäsenvaltioita ottamaan käyttöön vaikuttavia kansalaisjärjestöjen osallistumisen ja kansalaisvuoropuhelun mekanismeja; kehottaa lisäämään kansalaisyhteiskunnan osallistumista eurooppalaiseen ohjausjaksoon ja EU:n elvytyspaketin seurantaan; 61. pitää myönteisenä Euroopan nuorison teemavuotta ja katsoo, että se tarjoaa mahdollisuuden edistää entisestään kansalaisvaikuttamista ja -vuoropuhelua demokraattisessa yhteiskunnassa; 62. sitoutuu varmistamaan tämän mietinnön johdosta toteutettavat todelliset jatkotoimet ja kehottaa komissiota ja neuvostoa tekemään saman sitoumuksen; o o 63.
o
kehottaa puhemiestä välittämään tämän päätöslauselman neuvostolle ja komissiolle.